ઈડરના પાર્થ ઝાલા નામના શખ્સ સામે સવગઢના અબ્દુલ મજીદની ફરીયાદના આધારે ગત મોડી સાંજે ગ્રામ્ય પોલીસ મથકે રાયફલ દેખાડીને ભયનો માહોલ સર્જવાનો તેમજ સોશીયલ મિડીયા ઉપર બિભત્સ ભાષામાં ધમકીઓ આપવાનો ગુનો નોંધવામાં આવ્યો છે, તો બીજી તરફ જે પોલીસ કર્મીઓની રાયફલ પાર્થએ હાથમાં લઈને ફોટોગ્રાફી કરી તેમને સામે કોઈ જ કાર્યવાહી ન થતાં પોલીસ એવું સાબિત કરી રહી છે કે હવેથી કોઈ પણ વ્યક્તિ કોઈ પણ પોલીસ મથકે જઈને કોઈ પણ પોલીસ કર્મીની બંદુક કે રાયફલ હાથમાં લઈને ફોટોગ્રાફી કરાવી શકશે.